เมื่อวันที่ 1 ต.ค. พล.ท.สรรเสริญ แก้วกำเนิด โฆษกประจำสำนักนายกรัฐมนตรี ให้สัมภาษณ์ถึงกรณีที่นายสมชัย จิตสุชน ผู้อำนวยการฝ่ายวิจัยด้านการพัฒนาอย่างทั่วถึง สถาบันวิจัยเพื่อการพัฒนาประเทศไทย(ทีดีอาร์ไอ) และนายชัชชาติ สิทธิพันธุ์ อดีตรมว.คมนาคม ขอลาออกจากตำแหน่งกรรมการจัดทำยุทธศาสตร์ชาติด้านต่างๆ หลังจากมีประกาศสำนักนายกรัฐมนตรีแต่งตั้งเมื่อวันที่ 28 ก.ย.ที่่ผ่านมา ว่า เมื่อเขาไม่ประสงค์ที่จะรับตำแหน่ง รัฐบาลเคารพการตัดสินใจของแต่ละคน เชื่อว่าเรื่องนี้ไม่น่าจะส่งผลกระทบใดๆกับรัฐบาล ไม่ใช่เรื่องที่ทำให้เสียหน้าหรือเสียมวยอะไร ในเมื่อมีผู้ขอลาออก ก็สามารถแต่งตั้งบุคคลอื่นเข้าไปแทนที่ได้